… 192 
og besluttede at gjentage Eftersøgningen næste Aar paa en gun- 
stigere Tid, da nemlig Podisomaens Formeringslegemer hurtig 
falde af, og der saaledes den øvrige Del af Aaret ikke bliver 
andet af den tilbage end Arrene, hvor de have siddet, og det i 
Barken skjulte Mycelium. Den 19de Mai i dette Foraar lykkedes 
det mig ogsaa, efterat have gjennemsøgt flere Hundrede Enebær- 
buske, at finde nogle Exemplarér af Podwsoma juniperinum. De 
fandtes i indtørret Tilstand (f. 2), men efterat have henligget en 
kort Tid i Vand, svulmede de snart og dannede de ovenfor be- 
skrevne geleagtige Masser (f. 3). Allerede i Løbet af Natten 
var der foregaaet en meget yppig Spiring af Sporerne (f. 7—8), 
og Sporidierne (f. 8 b og f. 9) vare afsnørede i saa stor 
Mængde, at de dannede et rødgult Pulver. Af dette overførte 
jeg med en fin Pensel om Morgenen den 20de noget paa Bla- 
dene af fem smaa Rønnetræer; de med Pulveret overstrøgne Dele 
af Bladene befugtedes med nogle Draaber Vand, og Træerne 
sattes under Glasklokker for at vedligeholde den fornødne Fug- 
tighed i Luften og for at udelukke fremmed Indvirkning.  Alle- 
rede den Zdde havde jeg den Tilfredsstillelse at kunne iagttage 
de ved Myceliets Udbredning i Bladkjødet dannede gule Pletter, 
og den 26de og 27de begyndte der allerede at fremkomme smaa 
Vabler, der betegne det første Anlæg til Spermogonierne. Spo- 
ridierne spire faa Timer efterat de ere afsnørede, og Spiringen 
bestaaer i, at der dannes en meget tynd rørformet Udkrængning 
af Cellehinden enten fra Siden eller fra Enden af Cellen (f. 9 
d, e, f). Dette Rør gjennemborer med sin Spids Overhuden 
paa Bladet, og naar det er kommen indenfor denne, bliver det 
betydelig bredere og fyldes med en graa Celleslim; det udsender 
snart Grene, der danne det første. Anlæg til Myceliet, som i 
Løbet af faa Dage gjennemvæver kredsrunde Partier af Bladkjødet 
og ved at destruere Bladgrøntet danner de gule Pletter. 
Dette Indpodningsforsøg førte saaledes til det forventede 
Resultat, og det viste sig at Sporidierne af Podisoma Juniperi- 
num, naar de (i Naturen ved Vinden) overføres paa Bladene af 
